b'\n_START_ARTICLE_\nDiagram QAPF\n_START_PARAGRAPH_\nDiagram QAPF je sestavljen iz dveh trikotnih diagramov (QAP in APF) in se uporablja za razvr\xc5\xa1\xc4\x8danje magmatskih kamnin glede na njihovo mineralo\xc5\xa1ko sestavo. Izraz QAPF je sestavljen iz za\xc4\x8detnih \xc4\x8drk mineralov, ki se uporabljajo v diagramu: Q \xe2\x80\x93 kremen (ang. Quarz), A - alkalni (kalijev) glinenec, P - plagioklaz in F - foid. Odstotki Q, A, P in F so normalizirani, se pravi da je njihova vsota enaka 100%.\n_START_SECTION_\nNastanek\n_START_PARAGRAPH_\nDiagrame QAPF so ustvarili v Mednarodni zvezi za geolo\xc5\xa1ke znanosti (International Union of Geological Sciences (IUGS)), v Podkomisiji za sistematiko magmatskih kamnin. Geologi s celega sveta so diagrame sprejeli in jih uporabljajo razvr\xc5\xa1\xc4\x8danje magmatskih kamnin, predvsem globo\xc4\x8dnin.\n_START_SECTION_\nUporaba\n_START_PARAGRAPH_\nDiagrami QAPF se uporabljajo predvsem za razvr\xc5\xa1\xc4\x8danje globo\xc4\x8dnin s feneritsko teksturo (Slika 1), vendar so uporabni tudi za predornine (Slika 2), za katere je bila dolo\xc4\x8dena modalna mineralo\xc5\xa1ka sestava. Diagrami QAPF se ne uporabljajo za piroklasti\xc4\x8dne in vulkanske kamnine, katerih modalna mineralo\xc5\xa1ka sestava ni bila dolo\xc4\x8dena. Zanje se namesto diagramov QAPF uporabljaja klasifikacija TAS (Total-Alkali-Silica), ki temelji na razmerju med alkalijami in kremenom (SiO\xe2\x82\x82). TAS se uporablja tudi za vulkanske kamnine, ki vsebujejo vulkansko steklo, na primer obsidian. Diagrami QAPF se ne uporabljajo tudi za kamnine, ki vsebujejo ve\xc4\x8d kot 90% mafi\xc4\x8dnih mineralov, na primer peridotita in piroksenita._NEWLINE_Vsako kamnino se lahko poimenuje samo na osnovi njene mineralo\xc5\xa1ke sestave, katere se na terenu pogosto ne da ugotoviti. Na terenu se zato uporabljajo provizori\xc4\x8dni diagrami (Sliki 3 in 4), ki sta poenostavljeni razli\xc4\x8dici diagramov na Slikah 1 in 2.'